**MTTP PROJEKTŲ VALDYMO BEI VERSLUMO UGDYMO IR MOKSLO ŽINIŲ KOMUNIKACIJOS MOKYMŲ ORGANIZAVIMO MOKYMAI**

**Programa**

|  |  |  |  |  |  |  |
| --- | --- | --- | --- | --- | --- | --- |
| *Eil. Nr.* | *Mokymai* | *Trukmė* | *Dalyvių skaičius* | *Laikas* | *Programa* | *Vieta* |
| 1 | Verslumo ugdymo ir mokslo žinių komunikacijos mokymai | 4 dienos (32 ak. val.) | 24 (du pogrupiai po 12 dalyvių) | Gruodžio 4, 5, 9,10 dienomis | Mokymai nuo 9 val. iki 16:30 val.  Kavos pertrauka: 10.45-11.00  Pietų pertrauka:12:00 – 13:00  Kavos pertrauka: 14.45-15.00 | Viešbutis CONTI,  Raugyklos g. 7/2, Vilnius |
| 2 | MTTP projektų valdymo mokymų programa | 4 dienos (32 ak. val. | 24 (du pogrupiai po 12 dalyvių) | Gruodžio 9-10, 11-12 dienomis | Mokymai nuo 9 val. iki 16:30 val.  Kavos pertrauka: 10.45-11.00  Pietų pertrauka:12:00 – 13:00  Kavos pertrauka: 14.45-15.00 | Viešbutis CONTI,  Raugyklos g. 7/2, Vilnius |
| 3. | LSTP darbuotojų kompetencijų ugdymo specializuotuose mokymai | | | | | |
| 3.1.\* | IKT ir verslo procesų optimizavimo galimybės | 1 diena (6 ak. val.) | 10 | Gruodžio 4 d. | Mokymai nuo 9 val. iki 15 val.  Kavos pertrauka: 10.45-11.00  Pietų pertrauka:12:00 – 13:00  Kavos pertrauka: 13.45-14.00 | Viešbutis „Comfort“  <http://www.comforthotel.lt/> |
| 3.2.\* | Energijos taupymas ir gyvenimo kokybės užtikrinimas | 1 diena (6 ak. val.) | 10 | Gruodžio 9 d. | Mokymai nuo 9 val. iki 15 val.  Kavos pertrauka: 10.45-11.00  Pietų pertrauka:12:00 – 13:00  Kavos pertrauka: 13.45-14.00 | Viešbutis „Comfort“  <http://www.comforthotel.lt/> |
| 3.3. | Intelektinė užstatyta aplinka | 1 diena (6 ak. val.) | 10 | Lapkričio 27 d. | Mokymai nuo 9 val. iki 15 val.  Kavos pertrauka: 10.45-11.00  Pietų pertrauka:12:00 – 13:00  Kavos pertrauka: 13.45-14.00 | Viešbutis CONTI,  Raugyklos g. 7/2, Vilnius |
| 3.4. | Sumaniosios statybinės medžiagos, konstrukcijos ir bandymo metodai. | 1 diena (6 ak. val.) | 10 | Lapkričio 28 d. | Mokymai nuo 9 val. iki 15 val.  Kavos pertrauka: 10.45-11.00  Pietų pertrauka:12:00 – 13:00  Kavos pertrauka: 13.45-14.00 | Viešbutis CONTI,  Raugyklos g. 7/2, Vilnius |

**\*Į 3.1 mokymus registruotis el.paštu: info@lstp.lt**

**3.2 mokymus registruotis el.paštu:** [**info@lntpa.lt**](mailto:info@lntpa.lt)

**Į 1,2,3.3, 3.4 mokymus registruotis el.paštu:** [**Natalija.Lepkova@vgtu.lt**](mailto:Natalija.Lepkova@vgtu.lt)

***Mokymų programos***

1. ***Verslumo ugdymo ir mokslo žinių komunikacijos mokymų programa***

Mokymai skirti mokslininkams ir tyrėjams, atsakingiems už mokslinius tyrimus. Renkant tikslinę grupę informacija apie organizuojamus mokymus turi būti skelbiama VGTU ir LSTP tinklalapiuose, išsiunčiant kvietimus mokslininkams ir tyrėjams, dirbantiems platformos strategijoje identifikuotose srityse. VGTU ir Kauno Technologijų Universitetas (KTU) yra vieni iš pagrindinių LSTP dalyvių ir pagal numatomas vykdyti veiklas daugiau kaip pusė dalyvių mokymams turi būti sukviesti iš skirtingų padalinių, atsakingų už skirtingas numatytas projekto apimtyje LSTP veiklų grupes. Projekte taip pat dalyvauja LSTP nariai - konkrečios verslo asociacijos bei įmonės, iš kurių taip pat turi būti pritraukta dalis mokslo laipsnį turinčių arba studijuojančių doktorantūros studijose darbuotojų.

Mokymų tikslas – suteikti mokslininkams ir tyrėjams reikalingas žinias mokslo pasiekimų efektyviam panaudojimui versle.

**Mokymuose numatytos temos:**

1. Verslumas ir verslo valdymas;
2. Geros idėjos koncepcija;
3. Kokių idėjų ieško verslas;
4. Efektyvi mokslininkų ir verslo komunikacija;
5. Idėjos apipavidalinimas ir pateikimas;
6. Sėkmingas idėjų „pardavimas”;
7. Verslo planavimas;
8. Geriausi argumentai mokslo idėjoms pateikti;
9. Vaizdinių priemonių efektyvaus panaudojimo taisyklės;
10. Veiksmų plano parengimas.

Tiekėjas gali siūlyti ir papildomas mokymų temas atitinkančias Projekto esmę ir tikslus.

**Mokymų trukmė** – 4 dienos (32 akademinės valandos). Planuojamas mokymų dalyvių skaičius - 24 asmenys (2 grupės po 12 dalyvių po 2 dienas).

1. ***MTTP projektų valdymo mokymų programa***

Mokymai skirti mokslininkams ir tyrėjams, susijusiems su MTEP projektų valdymu. Renkant tikslinę grupę informacija apie organizuojamus mokymus turi būti skelbiama VGTU ir LSTP tinklalapiuose, išsiunčiant kvietimus mokslininkams ir tyrėjams, dirbantiems platformos strategijoje identifikuotose srityse. VGTU ir Kauno Technologijų Universitetas (KTU) yra vieni iš pagrindinių LSTP dalyvių ir pagal numatomas vykdyti veiklas numatoma daugiau kaip pusę dalyvių mokymams sukviesti iš skirtingų padalinių, atsakingų už skirtingas numatytas projekto apimtyje LSTP veiklų grupes (informacinės ir komunikacinės technologijos (toliau - IKT), požeminė statyba, gyvenimo kokybė, energijos efektyvumas, šiuolaikinės statybų konstrukcijos, pastatų priežiūra ir t.t.). Projekte taip pat planuoja dalyvauti LSTP nariai - konkrečios  verslo asociacijos bei įmonės, iš kurių taip pat turi būti pritraukta dalis mokslo laipsnį turinčių arba studijuojančių doktorantūros studijose darbuotojų.

Mokymų tikslas – suteikti LSTP darbuotojams reikalingas žinias efektyviam projektų valdymui.

**Mokymuose numatytos temos:**

1. Projekto inicijavimas ir planavimas;
2. Projekto užduotis;
3. Eigos tvarkaraštis;
4. Kritinė darbų seka;
5. Verslo ir mokslo partnerių pritraukimas;
6. Veiksmų ir resursų planas;
7. Žmogiškųjų bei materialinių resursų įvertinimas,
8. Finansavimo pritraukimas,
9. Biudžetas;
10. Projekto rizikos analizė,
11. Projekto valdymo schema;
12. MTTP projektų valdymo specifika;
13. „Suinteresuotų” asmenų informavimo planas;
14. Projekto rezultatų vertinimas darbų įvykdymo ataskaitos;
15. Galutinė ataskaita;
16. Papildomų veiksmų pasikeitusiems poreikiams tenkinti sąrašas;
17. Projekto viešinimas.

**Mokymų trukmė** – 4 dienos (32 akademinės valandos). Planuojamas mokymų dalyvių skaičius - 24 asmenys (2 grupės po 12 dalyvių po 2 dienas).

1. ***LSTP darbuotojų kompetencijų ugdymo specializuotuose mokymuose programa***
2. **IKT ir verslo procesų optimizavimo galimybės.** Mokymų tikslas - suteikti pradines žinias universitetų, kolegijų mokslininkų ir verslo įmonių specialistams apie skaitmeninės statybos galimybes ir rinkoje esančius sprendimus. Planuojamas mokymų dalyvių skaičius - 10 asmenų (1 grupė, 1 diena, 6 akademinės valandos).
3. **Energijos taupymas ir gyvenimo kokybės užtikrinimas.** Mokymų dalyviai turi būti supažindinti su energijos taupymo galimybėmis pastatuose, užtikrinant aukštą gyvenimo kokybę, supažindinti su energetiškai efektyvaus ir teigiamo energijos balanso namais, protingo namo sąvoka. Turi būti pristatyti energijos išteklių, aplinkos saugojimo statyboje aspektai, atsinaujinančių energijos išteklių panaudojimo ir plėtros galimybės, paaiškinta atsinaujinančių energijos technologijų įvairovė. Planuojamas mokymų dalyvių skaičius - 10 asmenų (1 grupė, 1 diena, 6 akademinės valandos).
4. **Intelektinė užstatyta aplinka.** Mokymai turi suteikti teorinių ir praktinių žinių, kurios padėtų kompleksiškai vertinti ir priimti pažangius sprendimus užstatytos aplinkos srityje, pasitelkiant modernias intelektines ir informacines technologijas. Planuojamas mokymų dalyvių skaičius - 10 asmenų (1 grupė, 1 diena, 6 akademinės valandos).
5. **Sumaniosios statybinės medžiagos, konstrukcijos ir bandymo metodai.** Mokymų dalyviai turi būti supažindinti su inovacijomis statybinių medžiagų, konstrukcijų ir bandymo metodų srityje. Mokymų metu ypatingas dėmesys turi būti skiriamas sumaniosioms (angl. smart) medžiagoms ir konstrukcijoms, pateikiant geriausią šių inovacijų taikymo patirtį ir aptariant praktinius pavyzdžius. Planuojamas mokymų dalyvių skaičius - 10 asmenų (1 grupė, 1 diena, 6 akademinės valandos).